Cererea de divorț poate fi introdusă la o instanță din România, fară a fi prezent în țară, în următoarele șituații: când cel care inițiază divorțul este cetățean român și locuiește în străinătate când celălalt soț locuiește în România, indiferent de naționalitate când ambii soți sunt cetățeni români, indiferent dacă locuiesc sau nu pe teritoriul României Cererea de divorț este de competența judecătoriei în circumscripția căreia se află ultima locuință comună a soților. Dacă soții nu au avut locuință comună sau dacă nici unul dintre soți nu mai locuiește în circumscripția judecătoriei în care se află cea din urmă locuință comună, judecătoria competentă este aceea în circumscripția căreia își are locuința pârâtul, iar când pârâtul nu are locuința în țară și instanțele române sunt competente internațional, este competentă judecătoria în circumscripția căreia își are locuința reclamantul. Dacă nici reclamantul și nici pârâtul nu au locuința în țară, părțile pot conveni expres să introducă cererea de divorț la orice judecătorie din România. În lipsa unui asemenea acord, cererea de divorț este de competența Judecătoriei Sectorului 5 al Municipiului București.